36 ชาติคอนเฟิร์ม ร่วมบู๊ศึกกำปั้นชิงแชมป์เอเชีย 2019 ที่ไทย
นายกสมาคมกีฬามวยสากลแห่งประเทศไทยฯ มั่นใจนักชกไทยมีผลงานที่ดี หลังมี 36 ประเทศ เข้าร่วมการแข่งขันศึกมวลสากลประชาชนชาย-หญิงชิงชนะเลิศแห่งทวีปเอเชีย ประจำปี 2562 ระหว่างวันที่ 19-26 เม.ย.นี้ ที่อินดอร์ สเตเดียม หัวหมาก,วันที่ 30 มี.ค.62 ที่โรงแรมอเล็กซานเดอร์ ถ.รามคำแหง นายพิชัย ชุณหวชิร นายกสมาคมกีฬามวยสากลแห่งประเทศไทยเป็นประธานการประชุมใหญ่สามัญประจำปี 2561 และแถลงความพร้อมการแข่งขัน มวยสากลประชาชนชาย-หญิงชิงชนะเลิศแห่งทวีปเอเชีย ประจำปี 2562 หรือ ASBC Asian Elite Men and Women Boxing Championships Bangkok2019 ร่วมด้วย พล.ต.ท.ชัยวัฒน์ โชติมา เลขาธิการสมาคมมวยสากลแห่งประเทศไทย และ นายสมชาย พูลสวัสดิ์ ประธายฝ่ายพัฒนาเทคนิค,สมาคมฯ มีความยินดีอย่างยิ่งที่ได้รับเกียรติจาก ASBC (สหพันธ์มวยสากลแห่งทวีปเอเชีย) ให้ประเทศไทยเป็นเจ้าภาพจัดการแข่งขัน มวยสากลสมัครเล่นชิงแชมป์แห่งเอเชียทั้งชายและหญิง ระหว่างวันที่ 19-26 เม.ย.นี้ ที่อินดอร์ สเตเดียมหัวหมาก ซึ่งถือเป็นรายการใหญ่ระดับทวีป,โดยครั้งนี้มีชาติสมาชิกเข้าร่วมการแข่งขัน 36 ประเทศ ซึ่งแต่ละชาติยืนยันส่งนักชกที่ดีที่สุดเข้าร่วมการแข่งขัน และมีชาติมหาอำนาจวงการเสื้อกล้ามอย่าง อุซเบกิสถาน และคาซัคสถานมาร่วมด้วย ส่วนความพร้อมของนักกีฬาไทย ได้มีการเก็บตัวฝึกซ้อมมาอย่างต่อเนื่องทั้งชายและหญิง ภายใต้การคุมทีมของ ฮวน ฟอนตาเนียล หัวหน้าสตาฟฟ์โค้ชชาวคิวบา สมาคมฯ มั่นใจว่าจะมีผลการแข่งขันที่ดีในรายการนี้ ,นอกจากนี้ นายพิชัย ยังเผยอีกว่าช่วงมิ.ย.นี้ เป็นสิ่งที่แฟนกีฬามวยสากลต้องจับตาว่า คณะกรรมการโอลิมปิกสากล (ไอโอซี) มีมติอย่างไร และจะมอบหมายให้ใครจัดการแข่งขันในรอบคัดเลือกโอลิมปิก 2020 แทนสหพันธ์มวยสากลนานาชาติ (ไอบา) ที่โดนแบนอยู่ในขณะนี้,ด้านนายสมชาย พูลสวัสดิ์ ประธานฝ่ายพัฒนาเทคนิคกล่าวว่า ตอนนี้รายการนี้ไม่ถือว่าถือว่าเป็นการคัดเลือกโอลิมปิกเกมส์ ทำให้สมาคมฯ ยังพอมีเวลาคัดเลือกนักชกที่ดีที่สุดไปแข่งขันในปีหน้า ชั่วโมงนี้เฉพาะ อาเซียน ฟิลิปปินส์ เวียดนาม พัฒนาขึ้นอย่างมาก โดยรายการนี้ไทยอาจส่งนักชกดาวรุ่งลงแข่งในบางรุ่น.
นายกสมาคมกีฬามวยสากลแห่งประเทศไทยฯ มั่นใจนักชกไทยมีผลงานที่ดี เข้าร่วมการแข่งขันศึกมวลสากลชิงชนะเลิศแห่งทวีปเอเชีย ประจำปี 2562 ระหว่างวันที่ 19-26 เม.ย.นี้
มวลสากลชิงแชมป์เอเชีย,พิชัย ชุณหวชิร,สมชาย พูลสวัสดิ์,สมาคมกีฬามวยสากลแห่งประเทศไทย